b'\n_START_ARTICLE_\nNaturisme\n_START_SECTION_\nHistorie\n_START_PARAGRAPH_\nDen organiserede naturisme begyndte omkring \xc3\xa5r 1900 som en sundheds- og reformbev\xc3\xa6gelse til fremme af et naturligt syn p\xc3\xa5 menneskets legeme, dels under indtryk af, at videnskaben havde p\xc3\xa5vist sollysets gavnlighed for kroppen, dels som en reaktion p\xc3\xa5, hvad der ans\xc3\xa5s som fors\xc3\xb8mmelse af legemets naturlighed i 1800-tallet. Naturistbev\xc3\xa6gelsen bygger til dels p\xc3\xa5 tanker fra oplysningstidens t\xc3\xa6nkere._NEWLINE_Naturismen var tidligere en udpr\xc3\xa6get sundhedsbev\xc3\xa6gelse, der kombinerede n\xc3\xb8genheden med idr\xc3\xa6tsud\xc3\xb8velse, kostregler og forbud mod nydelsesmidler, en ud\xc3\xb8velse, der i dag kun er reguleret i foreningen Nordisk Solsport. I de senere \xc3\xa5rtier har bev\xc3\xa6gelsen i h\xc3\xb8jere grad v\xc3\xa6ret pr\xc3\xa6get af en dyrkelse af afslapning og velv\xc3\xa6re, der l\xc3\xa6gger mere v\xc3\xa6gt p\xc3\xa5 accept af legemet._NEWLINE_Naturisme har ogs\xc3\xa5 tidligere v\xc3\xa6ret kendt som solsport.\n_START_SECTION_\nNaturisme vs nudisme vs n\xc3\xb8genbadere\n_START_PARAGRAPH_\nNaturisme har tidligere v\xc3\xa6ret kendt som nudisme. Betegnelsen er nu delvis g\xc3\xa5et af brug, og selvom betegnelsen fortsat er brugt blandt ikke-naturister, hersker der blandt naturister delte meninger om, hvorvidt ordet er synonymt med naturisme eller betegner forskelle i ideologi eller praksis hos ud\xc3\xb8verne. Nogle mener at naturister er n\xc3\xb8gne, n\xc3\xa5r de finder det naturligt, mens nudister er n\xc3\xb8gne, n\xc3\xa5r de ikke er n\xc3\xb8dt til at have t\xc3\xb8j p\xc3\xa5. Det er sikkert et sv\xc3\xa6rt verificertbart udsagn. Formentligt er der kun geografiske forskelle p\xc3\xa5 hvilket af begreberne der er mest anvendt. _NEWLINE_Den Internationale Naturistf\xc3\xb8deration bruger dog begreberne synonymt, hvilket ogs\xc3\xa5 er tilf\xc3\xa6ldet i amerikansk engelsk._NEWLINE_Ikke foreningsbaserede betragter sig vel blot som n\xc3\xb8genbadere.\n_START_SECTION_\nLovgivning\n_START_PARAGRAPH_\nDer findes ingen lov i Danmark der direkte fasts\xc3\xa6tter, hvor og hvorn\xc3\xa5r man m\xc3\xa5 v\xc3\xa6re n\xc3\xb8gen. Der er kun meget f\xc3\xa5 begr\xc3\xa6nsninger -  fx er det generelt tilladt at bade n\xc3\xb8gen p\xc3\xa5 stranden.\n_START_SECTION_\nSv\xc3\xb8mmehaller\n_START_PARAGRAPH_\nEn del sv\xc3\xb8mmehaller over hele landet har regelm\xc3\xa6ssigt arrangementer med naturistsv\xc3\xb8mning i vinterhalv\xc3\xa5ret._NEWLINE_Den gamle badeanstalt Sj\xc3\xa6llandsgade Bad har flere gange ugentligt, \xc3\xa5bningstider - f\xc3\xa6lles for begge k\xc3\xb8n - hvor badet\xc3\xb8j er valgfrit / frivilligt.\n_START_SECTION_\nKunst\n_START_PARAGRAPH_\nI utallige \xc3\xa5r har n\xc3\xb8genhed v\xc3\xa6ret en naturlig del af kunst._NEWLINE_historisk som det eksempelvis ses med skulpturer p\xc3\xa5 Ny Carlsberg Glyptotek eller danske malere som C.W. Eckersberg og Vilhelm Hammersh\xc3\xb8i_NEWLINE_over croquis tegning efter n\xc3\xb8genmodel_NEWLINE_til samtidskunst som eksempelvis f\xc3\xb8lgende:_NEWLINE_I 2016 bidragede den danske fotograf Mathilde Grafstr\xc3\xb6m med udstillingen "Female Beauty". Det var kulturminister Bertel Haarder der klippede snoren og holdt \xc3\xa5bningstalen p\xc3\xa5 Nytorv I K\xc3\xb8benhavn._NEWLINE_Den norsk baserede koreograf Mia Habib bidragede ligeledes i 2016 med danse forestillingen "A song to" med mange professionelle dansere og endnu mange flere statister - alle n\xc3\xb8gne - i  Dansehallerne under Ice Hot Nordic Dance Platform.\n_START_SECTION_\nAndre Europ\xc3\xa6iske lande\n_START_PARAGRAPH_\nLande som Tyskland, Frankrig, Spanien og Kroatien har en st\xc3\xa6rk kultur indenfor naturisme._NEWLINE_Tyskland m\xc3\xa5ske is\xc3\xa6r kendt for n\xc3\xb8genhed i spa- og saunaomr\xc3\xa5der i sv\xc3\xb8mmehaller og wellness omr\xc3\xa5der._NEWLINE_Frankrig bl.a. kendt for Cap d\'Agde._NEWLINE_Spanien har utallige n\xc3\xb8genbade strande - i Barcelona finder man Mar Bella - de Balariske \xc3\xb8er er kendt for n\xc3\xb8genbadning, is\xc3\xa6r Formentera._NEWLINE_Kroatien har bl.a. sejlture af en uges varighed eller mere, hvor n\xc3\xb8genhed p\xc3\xa5 b\xc3\xa5den og de steder hvor b\xc3\xa5den l\xc3\xa6gger til ved strande er almindeligt.\n_START_SECTION_\nFrisind\n_START_PARAGRAPH_\nFrisind er en af de 10 v\xc3\xa6rdier n\xc3\xa6vnt i Danmarkskanonen.\n_START_SECTION_\nSociale medier og naturisme\n_START_PARAGRAPH_\nOrdsproget et billede siger mere end 1.000 ord g\xc3\xa6lder p\xc3\xa5 ingen m\xc3\xa5de naturisme og lidt n\xc3\xb8gen hud p\xc3\xa5 de sociale medier som begr\xc3\xa6nser ytringsfriheden meget hvad dette ang\xc3\xa5r.\n_START_SECTION_\nK\xc3\xb8ns- og aldersfordeling\n_START_PARAGRAPH_\nS\xc3\xa5 vidt vides findes ingen offentligt tilg\xc3\xa6ngelige statistikker omkring k\xc3\xb8ns- og aldersfordeling blandt naturister i DK ligesom foreningerne desv\xc3\xa6rre ikke forholder sig til det, i hvert fald ikke offentligt.\n_START_SECTION_\nFra den globaliserede verden\n_START_PARAGRAPH_\nOfte, eksempelvis i rejseguides, st\xc3\xb8der man p\xc3\xa5 udtrykket clothing optional om strande, hvilket vil sige, at det er valgfrit om man vil have badet\xc3\xb8j p\xc3\xa5 eller ej._NEWLINE_Der skelnes ogs\xc3\xa5 mellem egentlige naturist resorts / hoteller hvor n\xc3\xb8genhed er tvunget og  clothing optional resorts / hoteller hvor det er valgfrit at v\xc3\xa6re n\xc3\xb8gen oftest i afgr\xc3\xa6nsede omr\xc3\xa5der som pool eller tagterrasse.\n_START_SECTION_\nForeninger\n_START_PARAGRAPH_\nDanske Naturister _NEWLINE_Dansk Naturist Union'